**Fee-Glaĉero** (germane **Feegletscher**) estas deklivglaĉero en la Valezaj Alpoj en Svislando. Ĝi konsistas el du partglaĉeroj, kiuj kovras kune areon de 17 km².

Priskribo
---------

Fee-Glaĉero dividiĝas en du partojn, nome la Nordan aŭ Etan Fee-Glaĉeron kaj la Sudan aŭ Grandan Fee-Glaĉeron.

### Norda Fee-Glaĉero

La *Norda* aŭ *Eta Fee-Glaĉero* (germane *Nord-Feegletscher* aŭ *Kleiner Feegletscher*) havas sian originon je inter 3400 kaj 3800 m s.m. sub la kruta orientflanko de Mischabel-Grupo. Ĝi havas deklivon de ĝis pli ol 50 %, havas multegajn fendojn kaj finiĝas per 2 km longa sed nur 200-300 m larĝa glaĉerlango je alteco de 1950 m s.m. Parto de ĉi-tiu lango estis kovrita en la jaro 1954 per falintaj rokoj. Dum la sekvaj 30 jaroj la glaĉero etendiĝis kaj forpuŝis la ŝtoneramasojn en la falregiono. Nur ek de 1988 ĝi denove retiriĝis - dum kelkaj jaroj eĉ rapidege.

### Suda Fee-Glaĉero

La *Suda* aŭ *Granda Fee-Glaĉero* (germane *Südfeegletscher* aŭ *Grosser Feegletscher*) estiĝas je la nordorient- kaj nordflanko de Alphubel (4208 m s.m.) kaj Allalinhorn (4027 m s.m.). Ĝi fluas nordorienten kaj finiĝas en diversaj flanklangoj je alteco de proksimume 2500 m s.m. Ambaŭ glaĉeroj nutras la riveron *Feevispa* kiu estas fontrivero de *Saaser Vispa*, per kiu la akvo fluas tra la *Saas-Valo* kuniĝas kun Vispa, kiu alfluas en Visp al Rodano.

Historio
--------

Dum la kulmino de la Eta Glaciepoko je la mezo de la 19-a jarcento Fee-Glaĉero atingis la valkaldronon malantaŭ Saas-Fee. La Gletscheralp estis tiam ĉirkaŭita de la du glaĉeroj kaj formis nunatakon.

Turismo
-------

Glacigroto en Fee-Glaĉero
Saas-Fee disponas dank Fee-Glaĉero por la dua plej granda somerskiregiono de Svislando post Zermatt. Du aertelferoj kondukas de Saas-Fee al la skiregiono. Unu kondukas tra Gletscheralp al *Längfluh* je alteco de 2870 m s.m. funkcias nur vintre. La alia, kiu tutjare funkcias, kondukas de Saas-Fee al *Felskinn*. De Felskin la subtera funikularo, nomita Metro Alpin [Alpa Metroo], kondukas al alteco de 3454 m s.m. al la stacio *Mittelallalin*. Pluraj skiliftoj sur la Fee-Glaĉero garantias la skiadon kaj neĝtabuladon ankaŭ dum somero.

En Fee-Glaĉero troviĝas la plej granda glacigroto de la mondo, vidindaĵo, kiu allogas la tutan jaron multnombrajn turistojn.

Eksteraj ligiloj
----------------

* Fee-Glaĉero sur la Svisa Glaĉermezurreto de ETH-Zuriko

|  |  |  |  |
| --- | --- | --- | --- |
| 

| v • d • rListo de la glaĉeroj en Svislando |
| --- |
| Adler-Glaĉero • Albigna-Glaĉero • Aleĉ-Glaĉero • Allalin-Glaĉero • Arolla-Glaĉero • Baltschieder-Glaĉeroj • Bifertenfirn • Bis-Glaĉero • Brenay-Glaĉero • Brunegg-Glaĉero • Brunni-Glaĉero • Cheilon-Glaĉero • Corbassière-Glaĉero • Damma-Glaĉero • Eiger-Glaĉero • Fee-Glaĉero • Ferpècle-Glaĉero • Fiescher-Glaĉero • Findel-Glaĉero • Finsteraar-Glaĉero • Forno-Glaĉero • Gauli-Glaĉero • Giétro-Glaĉero • Glärnischfirn • Gorner-Glaĉero • Gries-Glaĉero • Hohberg-Glaĉero • Hohlicht-Glaĉero • Hüfi-Glaĉero • Kander-Glaĉero • Lang-Glaĉero • Lauteraar-Glaĉero • Mellich-Glaĉero • Moming-Glaĉero • Mont-Durand-Glaĉero • Mont-Miné-Glaĉero • Morteratsch-Glaĉero • Moiry-Glaĉero • Oberaar-Glaĉero • Otemma-Glaĉero • Palü-Glaĉero • Pers-Glaĉero • Pizol-Glaĉero • Plaine-Morte-Glaĉero • Rodan-Glaĉero • Roseg-Glaĉero • Rosenlaui-Glaĉero • Ried-Glaĉero • Saleina-Glaĉero • Sardona-Glaĉero • Schwarzberg-Glaĉero • Silvretta-Glaĉero • Stein-Glaĉero • Suba Grindelwald-Glaĉero • Supra Grindelwald-Glaĉero • Theodul-Glaĉeroj • Titlis-Glaĉero • Trient-Glaĉero • Trift-Glaĉero apud Gadmen • Trift-Glaĉero apud Saas Grund • Trift-Glaĉero apud Zermatt • Tsanfleuron-Glaĉero • Tschierva-Glaĉero • Tschingel-Glaĉero • Tsijiore-Nouve-Glaĉero • Turtmann-Glaĉero • Unteraar-Glaĉero • Valsorey-Glaĉero • Vorab-Glaĉero • Wildstrubel-Glaĉero • Zinal-Glaĉero • Zmutt-Glaĉero | Glaĉeroj en SvislandoGlaĉeroj en Svislando |

 |

* Fee-Glaĉero en la Vikimedia Komunejo (Multrimedaj datumoj)
* Kategorio Fee-Glaĉero en la Vikimedia Komunejo (Multrimedaj datumoj)